*Kivonat a Jászberény Városi Önkormányzat Képviselő-testületének 2019. március 13-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***94/2019. (III. 13.) határozata***

***Jászberény Város Óvodai Intézménye óvodavezető (magasabb vezető) beosztás ellátására vonatkozó pályázat kiírásáról***

1. A Jászberény Városi Önkormányzat Képviselő-testülete - tekintettel a közalkalmazottak jogállásáról szóló 1992. évi XXXIII. törvény 20/B. § (1) bekezdésében foglaltakra – kiírja a jelen határozat mellékletét képező, a Jászberény Városi Önkormányzat fenntartásában működő Jászberény Város Óvodai Intézménye (5100 Jászberény, Bajcsy-Zs. u. 10.) óvodavezető (magasabb vezető) beosztás ellátására vonatkozó pályázatot.

2. Az 1. pontban foglaltak szerinti pályázati kiírás a *kozigallas.gov.hu* honlapon, az Oktatási és Kulturális Közlönyben, valamint Jászberény város honlapján kerül közzétételre.

***Felelős***: Dr. Gottdiener Lajos jegyző

Dr. Bessenyei Lilla, a PH Jogi és Önkormányzati Iroda vezetője

***Határidő:*** 2019. március 19.

***Erről:***

1. Jászberény Város Óvodai Intézménye,

2. Jász-Nagykun-Szolnok Megyei Kormányhivatal,

3. PH Jogi és Önkormányzati Iroda,

4. PH Humán és Önkormányzati Igazgatási Iroda,

5. Humán Erőforrás Bizottság valamennyi tagja,

6. Képviselő-testület valamennyi tagja,

7. Irattár ***értesül.***

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. március 14.*

*(Dr. Bessenyei Lilla)*

*irodavezető*

***Melléklet***

A Jászberény Városi Önkormányzat Képviselő-testülete a közalkalmazottak jogállásáról szóló 1992. évi XXXIII. törvény 20/A. § alapján pályázatot hirdet

***a Jászberény Város Óvodai Intézménye Óvodavezető***

***(magasabb vezető) beosztás ellátására***

***A közalkalmazotti jogviszony időtartama:*** Határozatlan idejű közalkalmazotti jogviszony

***Foglalkoztatás jellege:*** Teljes munkaidő

***A vezetői megbízás időtartama:*** A vezetői megbízás 5 év határozott időre 2019. augusztus 16-tól 2024. augusztus 15-ig szól.

***A munkavégzés helye:***

Jászberény Város Óvodai Intézménye (5100 Jászberény, Bajcsy-Zs. u. 10.)

***A munkakörbe tartozó, illetve vezetői megbízással járó lényeges feladatok:***

A nemzeti köznevelésről szóló 2011. évi CXC. törvény 69. §-ában meghatározottak.

***Illetmény és juttatások:***

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, a nemzeti köznevelésről szóló 2011. évi CXC. törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm.rendelet rendelkezései az irányadóak.

***Pályázati feltételek:***

- a nemzeti köznevelésről szóló 2011. évi CXC. tv 67. § (1) bekezdésében meghatározottak az adott nevelési-oktatási intézményben pedagógus-munkakör betöltéséhez szükséges – a 3. mellékletben felsorolt – felsőfokú iskolai végzettség és szakképzettség,

*-* pedagógus-szakvizsga keretében szerzett intézményvezetői szakképzettség,

- legalább öt év pedagógus-munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat,

*-* a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás

* magyar állampolgárság, cselekvőképesség, büntetlen előélet közalkalmazottak jogállásáról szóló 1992. évi XXXIII. törvény 20. § (2c) bekezdése alapján;
* vagyonnyilatkozat-tételi eljárás lefolytatásának vállalása;
* egészségügyi alkalmasság.

***Elvárt kompetenciák:***

- kiemelkedő kapcsolatteremtő és problémamegoldó képesség,

- jó kommunikációs és együttműködési képesség,

- jó stratégiai gondolkodás, döntési, együttműködési, konfliktuskezelési készség.

***A pályázat részeként benyújtandó iratok, igazolások:***

* a pályázó fényképes szakmai önéletrajza,

- motivációs levél,

- a munkakörhöz tartozó lényeges feladatok ellátására, az intézmény vezetésére, fejlesztésére vonatkozó szakmai elképzelések ismertetése (részletesvezetési program),

* 3 hónapnál nem régebbi erkölcsi bizonyítvány, amellyel a pályázó igazolja, hogy nem áll a tevékenység folytatását kizáró foglalkozástól eltiltás hatálya alatt és büntetlen előéletű a nemzeti köznevelésről szóló 2011. évi CXC. törvényv 66. § (1) bekezdés b) pontja alapján,
* végzettséget, szakképzettséget igazoló dokumentumok másolata,
* szakmai gyakorlatot igazoló dokumentum,
* a pályázó hozzájáruló nyilatkozata arról, hogy a pályázat elbírálásában résztvevők a teljes pályázati anyagot, a pályázó személyes adatait megismerhetik,
* pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez, továbbításához hozzájárul,
* a pályázó nyilatkozata arról, hogy a vagyonnyilatkozat-tételi eljárás lefolytatását vállalja,
* a pályázó nyilatkozata, hogy nyílt vagy zárt ülésen kéri a pályázat megtárgyalását,
* a pályázó nyilatkozata arról, hogy vele szemben a közalkalmazottak jogállásáról szóló 1992. évi XXXIII. törvény 41. § (2) bekezdés szerinti összeférhetetlenségi ok nem áll fenn,
* a pályázó elérhetősége.

***A beosztás betölthetőségének időpontja:*** 2019. augusztus 16.

***A pályázat benyújtásának határideje:*** 2019. április 30.

***A pályázatok benyújtásának módja:***

A pályázatot a Jászberény Városi Önkormányzat Képviselő-testületéhez címezve (5100 Jászberény, Lehel vezér tér 18.), postai úton a pályázat iktatószámával és a ***Jászberény Város Óvodai Intézménye óvodavezető*** munkakör borítékon való feltüntetésével kell benyújtani.

A pályázatról bővebb információ kérhető Dr. Pap Magdolna irodavezetőtől az (57) 505-712 telefonszámon.

***A pályázat elbírálásának a rendje:***

A pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet 23. §-ában meghatározottak szerinti véleményezési eljárást és a közalkalmazottak jogállásáról szóló 1992. évi XXXIII. törvény 20/A. § (6) bekezdése alapján létrehozott véleményező bizottság általi meghallgatást követően a képviselő-testület dönt.

A Jászberény Városi Önkormányzat Képviselő-testülete a pályázati eljárás eredménytelenné nyilvánításának jogát fenntartja.

***A pályázat elbírálásának határideje:*** véleményezési határidő lejártától számított 30 napon belül, vagy az azt követő első képviselő-testületi ülésen. Várhatóan 2019. július 10.

***A pályázati kiírás további közzétételének helye:***

Kormányzati Személyügyi Szolgáltató és Közigazgatási Képzési Központ [www.kozigallas.gov.hu](http://www.kozigallas.gov.hu) weboldalon, az Oktatási és Kulturális Közlönyben, valamint Jászberény város honlapján [www.jaszbereny.hu](http://www.jaszbereny.hu).